अगे, अगे चेरी बेटी, तोँहु देखि आहु गे माइ।
 कइसन समधी बाबू, महला उठावे गे माइ।
 इँटवा चुनिए चुनि महला उठावे गे माइ।
 अरे, अरे हजमा, तोंहुँ देखि आहु गे माइ।
 कइसन समधी भँड़ुआ, सजे बरियात गे माइ।
 धोइले धोइले कपड़ा, रँगल बतीसो दाँत गे माइ।
 बइठल समधी बाबू जाजिम बिछाय गे माइ।
 जँघिया दुलरइतिन बेटी लट छिटकावे गे माइ।
 बीड़वा जे फेंकलन दुलहा, बीड़वो न लेथिन गे माइ।
 किनकर गुमानी धनि, मुँहमो न बोले गे माइ।
 किनकर गुमानी बेटी, बीड़वो न लेइ गे माइ।
 परभु के गुमानी धनि, मुँहमो न बोले गे माइ।
 बाबा तोर देखलूँ दुलहा, टट्टर घर खाड़ा गे माइ।
 भइया तोर देखलूँ लोकदिनियाँ सँघे साथे गे माइ।
 चाचा तोर देखलूँ तमोलिन के पास गे माइ।
 कइसे के करियो दुलहा तोहर बिसवास गे माइ। 